Missatge: Em fixe molt en com parla la gent que parla valencià (els qui encara el parlen) i m'he adonat que la fonètica genuïna nostra està desapareixent a gran velocitat. De vegades es pot observar una gran diferència fonètica entre pare, avi i fill. Es tracta d'un aspecte que no s'ha tingut massa en compte i ara el valencià s'assembla cada vegada més al castellà pel que fa a la fonètica. Els mitjans de comunicació ajuden a esta desvalencianització de la fonètica, i si no escolteu com pralen a Canal 9 certs presentadors. Els errors més freqüents són: - Es fa tancada la "o" on sempre va ser oberta ("hóme", "dóna"). - Es fa tancada la "e" on sempre va ser oberta ("sét", "péu") - Esses sonores es fan sordes ("possar", "cassa"). - No es fa vibrar la "z" de paraules com "zero" ("sero") "colze" (colse"). - Pronunciar "metxe" (metge), "tarontxa" ("taronja"). - El fonema de la "x" de paraules com "peix" o "caixa" es pronuncia cada vegada més a la castellana i es diu "peis" o "caisa" o un so intermig. Les generacions més jóvens ja pràcticament no saben pronunciar eixe fonema correctament. Si voleu saber com es pronuncia la "x" de "peix" o "caixa" correctament mireu este vídeo: http://www.youtube.com/watch?v=kkyeGuKuf18&feature=related   - Les "l" es pronuncien cada vegada més a la castellana._ Les "ll" es pronuncien a la castellana, com si foren "i" ("pei" per a dir "pell", "gai" per a "gall").   - La "v" no es pronuncia labiodental sinó amb el mateix so que la "b" ("begada", "faba"). S'hauria de posar fre urgentment a esta desvalencianització de la fonètica, perquè si no en un parell de generacions el valencià tindrà la mateixa fonètica que el castellà en haver-se perdut estos sons.
Emocions: anger
fear

Resposta: Jo crec que, per sort, això no passa a la major part del territori valencià. De fet, ni jo ni la gent d'on sóc (Marina Alta) fem cap d'eixes coses.
Emocions: distrust